

REPUBLIKA HRVATSKA

VARAŽDINSKA ŽUPANIJA

OPĆINA VINICA

OPĆINSKO VIJEĆE

KLASA:

URBROJ:

Vinica,

Na temelju članka 35. i 391. Zakona o vlasništvu i drugim stvarnim pravima („Narodne novine“ 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 30. Statuta Općine Vinica („Službeni vjesnik Varaždinske županije“ 30/20, 09/21), Općinsko vijeće Općine Vinica donijelo je

**ODLUKU**

**o darovanju nekretnine u vlasništvu Općine Vinica**

**Članak 1.**

Općina Vinica daruje Osnovnoj Školi Vinica, Marčan, Vinička 10, 42207 Vinica, nekretninu čkbr. 126/2 k.o. Marčan, broj ZK uloška 57 površine 2374 m2, a prema zahtjevu Osnovne škole Vinica za darovanje nekretnine (KLASA:361-07/23-02/2, URBROJ:2186-142-01-25-20, od 13. veljače 2025. godine).

Navedena nekretnina je u vlasništvu Općine Vinica, Marčan, Vinička 5, 42 207 Vinica.

Općina Vinica će navedenu nekretninu darovati radi dogradnje školske sportske dvorane, a u svrhu promicanja osnovnoškolskog obrazovanja na lokalnoj razini, a što je u interesu i cilju općeg gospodarskog i socijalnog napretka građana Općine Vinica te povećanje kvalitete života građana na području Općine Vinica.

**Članak 2.**

Ukupna vrijednost nekretnine čkbr. 126/2 k.o. Marčan iznosi 17.500,00 €, prema Procjembenom elaboratu, broj ARS 03-15/2025 od 19.02.2025. godine, izrađen od Arsing d.o.o., Fabijanska 23, Varaždin, od stalnog sudskog vještaka za područje građevinarstva i procjenu nekretnina, Aleksandra Samca, dipl.ing.građ.

**Članak 3.**

Osnovna škola Vinica obvezuje se preuzeti sve obveze koji bi eventualno proizašle iz potraživanja i prava trećih osoba na nekretnini iz članka 1. ove Odluke.

**Članak 4.**

Na temelju ove Odluke, ovlašćuje se općinski načelnik Općine Vinica, da sklopi u ime Općine Vinica, ugovor o darovanju nekretnine iz članka 1. ove Odluke.

Ostala prava i obveze sukladno zakonskim propisima definirat će se ugovorom.

**Članak 5.**

Odluka stupa na snagu prvi dan od objave u „Službenom vjesniku Varaždinske županije“.

PREDSJEDNIK

Općinskog vijeća Općine Vinica

Predrag Štromar